Title: ประกาศท่าเรือแหลมฉบัง เรื่อง กำหนดเวลานำตู้สินค้าขาออกเข้ามาพร้อมที่จะบรรทุกลงเรือในท่าเทียบเรือก่อนเรือเทียบท่าของท่าเรือแหลมฉบัง (Closing Time)

ประกาศท่าเรือแหลมฉบัง
เรื่อง กำหนดเวลานำตู้สินค้าขาออกเข้ามาพร้อมที่จะบรรทุกลงเรือ
ในท่าเทียบเรือก่อนเรือเทียบท่าของท่าเรือแหลมฉบัง
(Closing Time)[๑]

ตามที่
กรมศุลกากรได้ออกคำสั่งที่ ๒๓๙/๒๕๔๖ และประกาศที่ ๓๕/๒๕๔๖ เรื่อง
ระเบียบปฏิบัติเกี่ยวกับการตรวจปล่อย การบรรจุ การขนส่ง และการบรรทุกสินค้าที่ส่งออกมาด้วยระบบคอนเทนเนอร์
ซึ่งจะมีผลบังคับใช้ตั้งแต่วันที่ ๑ สิงหาคม ๒๕๔๖ เป็นต้นไป และเนื่องจากปัจจุบันมีการนำตู้สินค้าขาออกบางส่วนเข้ามาในท่าเทียบเรือของท่าเรือแหลมฉบังในลักษณะเร่งด่วนแล้วบรรทุกลงเรือทันที

เพื่อสนองนโยบายกรมศุลกากร
และป้องกันให้ผู้ส่งออกมีผลกระทบน้อยที่สุด แก้ไขปัญหาจราจรติดขัดที่สถานีตรวจสอบสินค้า
(Main Gate) และ Terminal Gate รวมทั้งให้ผู้ประกอบการท่าฯ
สามารถบริหารจัดการและบรรทุกขนถ่ายตู้สินค้าภายในท่าเทียบเรือได้อย่างมีประสิทธิภาพและเป็นไปตามมาตรฐานสากล
ท่าเรือแหลมฉบังจึงกำหนดการนำตู้สินค้าขาออกต้องเข้ามาพร้อมที่จะบรรทุกลงเรือในท่าเทียบเรือก่อนเรือเข้าเทียบท่าของท่าเรือแหลมฉบังจริง
ไม่น้อยกว่า ๑ ชั่วโมง (Closing Time)

ทั้งนี้
ตั้งแต่วันที่ ๑ สิงหาคม ๒๕๔๖ เป็นต้นไป

ประกาศ ณ
วันที่ ๓๐ กรกฎาคม พ.ศ. ๒๕๔๖
ธีรยุทธ
 ทุมมานนท์
ผู้อำนวยการท่าเรือแหลมฉบัง
ปฏิบัติการแทน
ผู้อำนวยการการท่าเรือแห่งประเทศไทย

ฐิติพงษ์/ผู้จัดทำ
๑๓ ตุลาคม ๒๕๔๘

ปิยะธิดา/ปรับปรุง
๒ พฤศจิกายน
๒๕๖๐

[๑]
ราชกิจจานุเบกษา เล่ม ๑๒๒/ตอนที่ ๘๔ ง/หน้า ๑๓๕/๖ ตุลาคม ๒๕๔๘